માનવમિત્ર, ગાંધીનગર : ગુજરાત રાજયમાં તત્કાલીન મુખ્યમંત્રી નરેન્દ્ર મોદીના શાસનમાં થયેલા કરોડો રૂપિયાના કથિત ભ્રષ્ટાચારના આક્ષેપોનો જસ્ટિસ એમ.બી. શાહ તપાસ પંચનો રિપોર્ટ જાહેર કરવાની રાજય સરકારે આજે ગુજરાત વિધાનસભામાં સાફ શબ્દોમાં ના પાડી દીધી હતી. ગુજરાતના પૂર્વ મુખ્યમંત્રી અને હાલના વડાપ્રધાન નરેન્દ્ર મોદીના શાસનકાળ દરમ્યાન ગુજરાતમાં નાણાંકીય ગેરરીતિઓ અને ભ્રષ્ટાચારના આક્ષેપોની તપાસ માટે રચાયેલા એમ.બી.શાહે અગાઉ વિધાનસભામાં જે રિપોર્ટ રજૂ કર્યો હતો તે રિપોર્ટ પ્રસિધ્ધ કરવા મુદ્દે આજે સરકાર દ્વારા સાફ નનૈયો ભણવામાં આવ્યો હતો, જેને લઇ વિપક્ષ કોંગ્રેસ અને વડગામના અપક્ષ ધારાસભ્ય જીગ્નેશ મેવાણી દ્વારા ઉગ્ર વિરોધ વ્યકત કરવામાં આવ્યો હતો.